Blaze7451/Wiki-th-20250601 huggingface dataset:
ภาษาไทหลอย

ภาษาไทหหลอย หรือภาษาหลอย (Tai Loi) สื่อถึงภาษากลุ่มปะหล่องหลายภาษาที่มีผู้พูดโดยหลักในประเทศพม่า และมีเพียงไม่กี่ร้อยคนในประเทศลาว และส่วนหนึ่งในประเทศจีน Hall (2017) รายงานว่า ไทหลอย เป็นศัพท์ครอบคลุมที่หมายถึง 'ภูเขาไท' ในภาษาไทใหญ่และสื่อถึงภาษา Angkuic, Waic และปะหล่องตะวันตกมากกว่าภาษาหรือสาขาเดียว
นอกจากนี้ เอทโนล็อก (ฉบับที่ 21) ที่อ้างข้อมูลจาก Schliesinger (2003) จัด Doi ใน Ban Muang เมืองสิงห์ แขวงหลวงน้ำทา ประเทศลาว เป็นวิธภาษาของภาษาไทหลอยที่เกือบสูญหายจากกลุ่มชาติพันธุ์ที่มี 600 คนและ 80 ครัวเรือน ณ ค.ศ. 2003 Schliesinger (2003) รายงานว่าคนชราที่พูดภาษา Doi สามารถเข้าใจภาษาสามเตา

**อ้างอิง**
Hall, Elizabeth. 2017.  On the Linguistic Affiliation of 'Tai Loi'. JSEALS vol. 10.2:xix-xxii.
ไทหลอย
ไทหลอย
ภาษาญะเฮิญ

ภาษาญะเฮิญ มีผู้พูด 5,152 คน (พ.ศ. 2538) ในประเทศลาวทางตะวันออกของที่ราบสูงโบลาเวน ใกล้เซกองและปากซอง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ญะเฮิญ
ตำบลท่าสะท้อน

ตำบลท่าสะท้อน อำเภอพุนพิน จังหวัดสุราษฎร์ธานี
มีทั้งสิ้น 7 หมู่บ้าน
*หมู่ 1 บ้านนาค้อ
*หมู่ 2 บ้านบ่อกรัง
*หมู่ 3 บ้านท่าสะท้อน
*หมู่ 4 บ้านหนองจอก
*หมู่ 5 บ้านเขาพลู
*หมู่ 6 บ้านห้วยลึก
*หมู่ 7 บ้านศรีเจริญ

คำขวัญประจำตำบล
ทุ่งกระจูดลือเลื่อง
รุ่งเรืองศูนย์จักสาน
งามตระการบ่อน้ำร้อน
ท่าสะท้อนเมืองโบราณ
นมัสการพ่อท่านเพชร
สถานที่ท่องเที่ยวของตำบล
บ่อน้ำพุร้อนท่าสะท้อน ซึ่งเป็นแหล่งท่องเที่ยวเชิงสุขภาพ
สถานที่ตั้ง หมู่ที่ 3 ตำบลท่าสะท้อน อำเภอพุนพิน จังหวัดสุราษฎร์ธานี
ท่าสะท้อน
จักรพรรดิฮั่นผิง

สมเด็จพระจักรพรรดิผิงแห่งราชวงศ์ฮั่น หรือ ฮั่นผิงตี้ (9 ปีก่อน ค.ศ. – 3 กุมภาพันธ์ ค.ศ. 6) พระนามเดิมว่า หลิว จือซือ และภายหลัง หลิว ค่าน เป็นพระโอรสใน หลิวซิง องค์ชายแห่งจงซาน (中山孝王) ซึ่งเป็นพระราชโอรสองค์เล็กในจักรพรรดิฮั่นหยวนตี้ เมื่อจักรพรรดิฮั่นอายสวรรคตเมื่อ 1 ปีก่อน ค.ศ. (พ.ศ. 542) ตอนนั้นหลิวคันพระชนม์เพียง 9 พรรรษาและได้ขึ้นครองราชย์แทนพระญาติเป็นจักรพรรดิฮั่นผิง
แต่เนื่องจากยังทรงพระเยาว์ จึงต้องให้หวัง หมั่งและหวังไทเฮาเป็นผู้สำเร็จราชการแผ่นดิน ครองราชย์ได้เพียง 6 ปีก็สวรรคตเมื่อ ค.ศ. 6 (พ.ศ. 549) และหวัง หมั่งได้ยกหรูจึอิงพระญาติอีกองค์หนึ่งขึ้นครองราชย์แทน

**อ้างอิง**
 Bielenstein, Hans. (1986). "Wang Mang, the Restoration of the Han Dynasty, and Later Han," in The Cambridge History of China: Volume I: the Ch'in and Han Empires, 221 B.C. – A.D. 220. Edited by Denis Twitchett and Michael Loewe. Cambridge: Cambridge University Press. 0-521-24327-0.
หมวดหมู่:เสียชีวิตจากยาพิษ
ผิง
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
หมวดหมู่:บุคคลที่เกิดในปี พ.ศ. 535
หมวดหมู่:บุคคลที่เสียชีวิตในปี พ.ศ. 549
จักรพรรดิฮั่นเจา

สมเด็จพระจักรพรรดิเจาแห่งราชวงศ์ฮั่น หรือ ฮั่นเจาตี้ (劉弗陵; 94 ปีก่อน ค.ศ. - 74 ปีก่อน ค.ศ.) เป็นจักรพรรดิองค์ที่ 8 แห่งราชวงศ์ฮั่นตะวันตก ตั้งแต่ 87 ถึง 74 ปีก่อนคริสตกาล
จักรพรรดิฮั่นเจาเป็นพระราชโอรสองค์สุดท้องของจักรพรรดิฮั่นอู่ ในช่วงเวลาที่พระองค์ประสูติ จักรพรรดิฮั่นอู่มีพระชนมายุ 62 พรรษา เจ้าชายฝูหลิงสืบราชบัลลังก์หลังจากจักรพรรดิฮั่นอู่สวรรคตเมื่อ 87 ปีก่อนคริสตกาล พระองค์มีพระชนมายุเพียง 8 พรรษา ฮั่ว กวางซึ่งเป็นขุนนางคนสนิทของพระราชบิดาทำหน้าที่เป็นผู้สำเร็จราชการแทนพระองค์
การครองราชย์อันยาวนานของจักรพรรดิฮั่นอู่ทำให้ราชวงศ์ฮั่นตะวันตกขยายตัวอย่างมาก  อย่างไรก็ตาม การทำสงครามอย่างต่อเนื่องได้ทำให้เงินในท้องพระคลังเริ่มร่อยหลอลง จักรพรรดิฮั่นเจา ภายใต้การปกครองของ ฮั่ว กวาง ได้เริ่มลดภาษีและลดค่าใช้จ่ายในราชสำนัก เป็นผลให้ประชาชนมีความสุขและราชวงศ์ฮั่นเจริญรุ่งเรืองกับยุคแห่งสันติภาพ แต่จักรพรรดิฮั่นเจาก็สวรรคตอย่างกะทันหันหลังจากครองราชย์เพียง 13 ปีเมื่อพระชนมายุเพียง 20 พรรษาโดยไร้รัชทายาททำให้ราชสกุลสายตรงสายที่ 2 ซึ่งสืบสายพระโลหิตจากจักรพรรดิฮั่นเหวินสิ้นสุดลง พระญาติของพระองค์คือหลิวเฮ่อจึงได้สืบราชบัลลังก์ต่อมา

**พระบรมวงศานุวงศ์**
 พระราชบิดา: จักรพรรดิฮั่นอู่ตี้- พระราชมารดา: พระสนมเจ้า- พระราชโอรสและพระราชธิดา
** ไม่มีพระโอรส-ธิดา
เจา
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
หมวดหมู่:บุคคลที่เกิดในปี พ.ศ. 450
หมวดหมู่:บุคคลที่เสียชีวิตในปี พ.ศ. 470
สถานีย่อย:การทหาร/วันนี้ในอดีต/9 กุมภาพันธ์

9 กุมภาพันธ์- พ.ศ. 2447 (ค.ศ. 1904) - สงครามรัสเซีย-ญี่ปุ่น: ยุทธนาวีแห่งปอร์ตอาเธอร์ยุติลงด้วยชัยชนะของกองทัพเรือญี่ปุ่น- พ.ศ. 2508 (ค.ศ. 1965) - สงครามเวียดนาม: กองทหารสหรัฐอเมริกาชุดแรกถูกส่งไปยังเวียดนามใต้
จดหมายเหตุเดือนกุมภาพันธ์
ไห่ฮุนโหว

หลิว เฮ่อ (p=Liú Hè;? - 59 ปีก่อนคริสตกาล) เป็นจักรพรรดิแห่ง ราชวงศ์ฮั่น ของจีน กับศักราช ยฺเหวียนผิง (p=Yuánpíng) เดิมเป็น ฉางยี่อ๋อง (p=chāngyì Wáng) พระองค์ได้รับการแต่งตั้งเป็นจักรพรรดิโดย ฮั่ว กวาง อัครมหาเสนาบดีผู้ทรงอำนาจเมื่อ 74 ปีก่อนคริสตกาล แต่ถูกปลดหลังจากครองราชบัลลังก์ได้เพียง 27 วันเท่านั้น และละเว้นพระนามของพระองค์ออกจากรายพระนามจักรพรรดิอย่างเป็นทางการ พระองค์สูญเสียดินแดนฉางยี่ และถูกลดระดับเป็นโหวพระองค์ได้รับศักดินาใหม่ที่ฮุ่ยหนาน ในมณฑลเจียงซีในปัจจุบันและกลายเป็นที่รู้จักในพระนาม ไห่ฮุนโหว
เมื่อนำหลิว เฮ่อ ออกจากตำแหน่งแล้ว โฮ่ว กวัง ก็ยกหลิว ปิ้งอี่ (劉病已) ขึ้นเป็นกษัตริย์องค์ถัดมา

**อ้างอิง**
หมวดหมู่:จักรพรรดิราชวงศ์ฮั่นตะวันตก
หมวดหมู่:เจ้าแผ่นดินที่ถูกปลดจากราชบัลลังก์
สถานีย่อย:การทหาร/วันนี้ในอดีต/10 กุมภาพันธ์

10 กุมภาพันธ์- พ.ศ. 2447 (ค.ศ. 1904) - สงครามรัสเซีย-ญี่ปุ่น: การรบภาคพื้นดินเกิดขึ้นตามเกาหลีและแมนจูเรีย
จดหมายเหตุเดือนกุมภาพันธ์
สถานีย่อย:การทหาร/วันนี้ในอดีต/11 กุมภาพันธ์

11 กุมภาพันธ์- พ.ศ. 2486 (ค.ศ. 1943) - นายพล ดไวต์ ดี. ไอเซนฮาวร์ ถูกเลือกให้เป็นผู้บัญชาการสูงสุดของกองทัพสัมพันธมิตรบนภาคพื้นทวีปยุโรป- พ.ศ. 2511 (ค.ศ. 1968) - เกิดความขัดแย้งตามแนวชายแดนอิสราเอล-จอร์แดน- พ.ศ. 2514 (ค.ศ. 1971) - ผู้แทนจาก 87 ประเทศ รวมทั้ง สหรัฐอเมริกา สหราชอาณาจักรและสหภาพโซเวียต ร่วมลงนามในสนธิสัญญาซีเบต เพื่อต่อต้านการขนส่งอาวุธนิวเคลียร์ในน่านน้ำสากล
จดหมายเหตุเดือนกุมภาพันธ์
สมิธแอนด์เชน

สมิธแอนด์เชน เป็นวงดนตรีดูโอที่ประกอบไปด้วย สมิทธิ์ บัณฑิตย์ และ เชน เมืองครุธ เปิดตัวครั้งแรกในปี พ.ศ. 2539 กับอีพีอัลบั้ม Music’s Chair ในสังกัด นีโอ มิวสิก เน็ตเวอร์ก มีบทเพลงเป็นที่รู้จักมากมาย เช่น เก็บไว้ในใจ เพราะผูกพัน ขอเพียงเท่านี้ และ เพราะรักเธอ

**สมาชิก**
 สมิทธิ์ บัณฑิตย์ - ร้องนำ, เปียโน- เชน เมืองครุฑ - ร้องนำ

**ผลงาน**
E.P. Music’s Chair (พ.ศ. 2539) สังกัด นีโอ มิวสิก เน็ตเวอร์ก
*Music Room (พ.ศ. 2540) สังกัด นีโอ มิวสิก เน็ตเวอร์ก
*Book of Love (พ.ศ. 2541) สังกัด นีโอ มิวสิก เน็ตเวอร์ก
*Colors of love (พ.ศ. 2549) สังกัด บัตเตอร์ฟลาย เรคคอร์ดส

**แหล่งข้อมูลอื่น**
เว็บไซต์แฟนคลับอย่างเป็นทางการ date=2009-01-30 
หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 1990
http://www.smithandshane.com/ date=2009-01-30 
www.facebook.com/smithandshane
จักรพรรดิฮั่นเซฺวียน

จักรพรรดิเซฺวียนแห่งราชวงศ์ฮั่น หรือ ฮั่นเซฺวียนตี้ (หลิว สุ่น (劉詢), สกุลเดิม: หลิว ปิ้งอี่ (劉病已); 91 ปีก่อน ค.ศ. - 49 ปีก่อน ค.ศ.) เป็นจักรพรรดิองค์ที่ 10 แห่งราชวงศ์ฮั่นตะวันตก ครองราชย์ตั้งแต่ 74 ถึง 48 ปีก่อนคริสตกาล และพระองค์เป็น 1 ใน 4 ของจักรพรรดิราชวงศ์ฮั่นตะวันตกที่ได้รับพระนามอารามประจำรัชกาล (ร่วมกับจักรพรรดิฮั่นเกาจู่ จักรพรรดิฮั่นเหวิน และจักรพรรดิฮั่นอู่) ในช่วงรัชสมัยของพระองค์ ราชวงศ์ฮั่นตะวันตกมีความเจริญรุ่งเรืองทั้งทางเศรษฐกิจและทางทหารกลายเป็นมหาอำนาจระดับภูมิภาค และหลายคนมองว่าเป็นช่วงเวลาสูงสุดของประวัติศาสตร์ราชวงศ์ฮั่นทั้งหมด และสืบราชบัลลังก์โดยจักรพรรดิฮั่นยฺเหวียน พระราชโอรสภายหลังการสวรรคตของพระองค์เมื่อ 48 ปีก่อนคริสตกาล
เรื่องราวชีวิตของจักรพรรดิฮั่นเซฺวียนเป็นเรื่องราวของคนสู้ชีวิต พระองค์ประสูติเป็นเจ้าชายในฐานะพระราชปนัดดา (เหลน) ของจักรพรรดิฮั่นอู่ พระอัยกา (ปู่) ของพระองค์คือเจ้าชายหลิว จฺวี้ (劉據) เป็นพระราชโอรสของจักรพรรดิฮั่นอู่ และจักรพรรดินี เว่ย์ จื่อฟู และรัชทายาทของจักรวรรดิฮั่น ซึ่งเมื่อ 91 ปีก่อนคริสตกาล พระองค์ถูกใส่ร้ายว่าทำมนตร์ดำใส่องค์จักรพรรดิจึงตัดสินพระทัยปลงพระชนม์ชีพพระองค์เอง พระราชบิดาของพระองค์ เจ้าชายหลิวจิน (劉進) ซึ่งสิ้นพระชนม์ระหว่างความสับสนวุ่นวายดังกล่าว พร้อมกับพระราชวงศ์ที่เหลือ จักรพรรดิเซฺวียนยังเป็นทารกพระชนมายุเพียงเดือนเดียวในขณะนั้นและรอดชีวิตมาได้เพียงเพราะได้รับการคุ้มครองจาก ปิงจิ (丙吉) ผู้คุมเรือนจำผู้เห็นอกเห็นใจและใช้ชีวิตในวัยหนุ่มในฐานะสามัญชนหลังจากได้รับพระราชกฤษฎีกานิรโทษกรรมทั่วประเทศจากจักรพรรดิฮั่นอู่เมื่อ 87 ปีก่อนคริสตกาล หรือก่อนที่จักรพรรดิฮั่นอู่จะสวรรคตไม่นาน หลังจากหลิวเฮ่อครองราชย์ได้เพียง 27 วันก็ถูกปลดออกจากบัลลังก์เมื่อ 74 ปีก่อนคริสตกาล เจ้าชายหลิวปิงอี้พระชนมายุเพียง 17 พรรษาจึงได้รับเลือกจากฮั่วกวางให้ขึ้นครองราชบัลลังก์

**อ้างอิง**
เซฺวียน
เทศบาลเมืองไร่ขิง

เทศบาลเมืองไร่ขิง เป็นเทศบาลเมืองแห่งหนึ่งในเขตอำเภอสามพราน จังหวัดนครปฐม มีพื้นที่ 25.4 ตารางกิโลเมตร ครอบคลุมตำบลไร่ขิงทั้งตำบล

**ประวัติ**
สภาตำบลไร่ขิงได้รับการจัดตั้งเป็น องค์การบริหารส่วนตำบลไร่ขิง ตามประกาศกระทรวงมหาดไทยเมื่อวันที่ 2 มีนาคม พ.ศ. 2538 ภายหลังที่ได้มีการประกาศใช้พระราชบัญญัติสภาตำบลและองค์การบริหารส่วนตำบล พ.ศ. 2537 ในราชกิจจานุเบกษา ฉบับกฤษฎีกาเล่ม 111 ตอน 53 ก ลงวันที่ 2 ธันวาคม พ.ศ. 2537 ต่อมากระทรวงมหาดไทยพิจารณาแล้วเห็นว่า มีองค์การบริหารส่วนตำบลที่มีสภาพเหมาะสมสมควรให้จัดตั้งเป็นเทศบาล อาศัยอำนาจตามความในมาตรา 42 แห่งพระราชบัญญัติสภาตำบลและองค์การบริหารส่วนตำบล (ฉบับที่ 5) พ.ศ. 2546 และมาตรา 7 แห่งพระราชบัญญัติเทศบาล พ.ศ. 2496 รัฐมนตรีว่าการกระทรวงมหาดไทยจึงจัดตั้งองค์การบริหารส่วนตำบลไร่ขิง อำเภอสามพราน จังหวัดนครปฐม เป็น เทศบาลเมืองไร่ขิง เมื่อวันที่ 30 พฤษภาคม พ.ศ. 2551

**หมู่บ้าน**
เทศบาลเมืองไร่ขิงครอบคลุมพื้นที่ทั้งตำบลไร่ขิงซึ่งแบ่งการปกครองออกเป็น 14 หมู่บ้าน ได้แก่- หมู่ที่ 1 บ้านไร่ขิง- หมู่ที่ 2 บ้านไร่หรือบ้านไร่ขิง- หมู่ที่ 3 บ้านคลองใหม่- หมู่ที่ 4 บ้านคลองมะนาวหรือบ้านไร่ขิง- หมู่ที่ 5 บ้านคลองบางพร้าว- หมู่ที่ 6 บ้านคลองตาจุ่นหรือบ้านไร่ขิง- หมู่ที่ 7 บ้านประชาร่วมใจหรือบ้านถ่าน- หมู่ที่ 8 บ้านคลองผีเสื้อหรือบ้านไร่ขิง- หมู่ที่ 9 บ้านคลองวัดท่าพูดหรือบ้านคลองท่าพูด- หมู่ที่ 10 บ้านคลองบางซื่อ- หมู่ที่ 11 บ้านท่าเกวียน- หมู่ที่ 12 บ้านคลองฉางหรือบ้านท่าเกวียน- หมู่ที่ 13 บ้านคลองบางยางหรือบ้านบางยาง- หมู่ที่ 14 บ้านคลองรางเตย

**อ้างอิง**

**แหล่งข้อมูลอื่น**
 เว็บไซต์เทศบาลเมืองไร่ขิง date=2009-03-07 
ไร่ขิง
ไร่ขิง
ไร่ขิง
วงแหวนของดาวเสาร์

ไฟล์:Saturn eclipse exaggerated.jpg|right|thumb|400px|ภาพถ่ายคราสดาวเสาร์บังดวงอาทิตย์ จากยานกัสซีนี–เฮยเคินส์ เมื่อวันที่ 15 กันยายน ค.ศ. 2006
ดาวเสาร์ เป็นดาวเคราะห์ที่มีระบบวงแหวนดาวเคราะห์ขนาดใหญ่มากกว่าดาวเคราะห์อื่นในระบบสุริยะ วงแหวนของดาวเสาร์ประกอบด้วยอนุภาคขนาดเล็กจำนวนมากนับไม่ถ้วน ที่มีขนาดตั้งแต่ไม่กี่ไมโครเมตรไปจนถึงหลายเมตร กระจุกตัวรวมกันอยู่และโคจรไปรอบ ๆ ดาวเสาร์ อนุภาคในวงแหวนส่วนใหญ่เป็นน้ำแข็ง มีบางส่วนที่เป็นฝุ่นและสสารอื่น ๆ
วงแหวนของดาวเสาร์ช่วยสะท้อนแสง ทำให้มองเห็นความสว่างของดาวเสาร์เพิ่มมากขึ้น แต่เราไม่สามารถมองเห็นวงแหวนเหล่านี้ได้ด้วยตาเปล่า ในปี ค.ศ. 1610 ซึ่งกาลิเลโอเริ่มใช้กล้องโทรทรรศน์ในการสำรวจท้องฟ้า เขาเป็นกลุ่มคนยุคแรก ๆ ที่พบและเฝ้าสังเกตวงแหวนของดาวเสาร์ แม้จะมองไม่เห็นลักษณะอันแท้จริงของมันได้อย่างชัดเจน ปี ค.ศ. 1655 คริสตียาน เฮยเคินส์ เป็นผู้แรกที่สามารถอธิบายลักษณะของวงแหวนว่าเป็นแผนจานวนรอบ ๆ ดาวเสาร์
มีแถบช่องว่างระหว่างวงแหวนอยู่หลายช่อง ในจำนวนนี้มีอยู่ 2 แถบที่มีดวงจันทร์แทรกอยู่ ช่องอื่น ๆ อีกหลายช่องอยู่ในตำแหน่งการสั่นพ้องของวงโคจรกับดวงจันทร์ของดาวเสาร์ และยังมีอีกหลายช่องที่ยังหาคำอธิบายไม่ได้

**การแบ่งและโครงสร้างภายในวงแหวน**
ส่วนที่หนาแน่นที่สุดของระบบวงแหวนของดาวเสาร์ เป็นวงแหวน A และ B ซึ่งถูกแยกออก โดย ส่วนของยานแคสสินี (ค้นพบในปี ค.ศ. 1675 โดย โจวันนี โดเมนีโก กัสซีนี) พร้อมกับวงแหวน C ซึ่งถูกค้นพบในปี ค.ศ. 1850 และเป็นที่คล้ายกันในลักษณะส่วนที่ของยานแคสสินี บริเวณนี้ประกอบด้วยวงแหวนหลัก วงแหวนหลักเป็นแถวทึบและประกอบด้วยอนุภาคที่มีขนาดใหญ่กว่าวงแหวนฝุ่นเปราะบาง หลังจากรวมถึงวงแหวน D หลังจากรวมถึงวงแหวน D ขยายภายในไปยอดเมฆดาวเสาร์ G และวงแหวนE กับอื่น ๆ ที่นอกเหนือจากระบบวงแหวนหลัก วงแหวนเหล่านี้แพร่กระจายมีลักษณะเป็น "ฝุ่น" เนื่องจากขนาดที่เล็กของอนุภาคของมัน (มักจะเกี่ยวกับไมโครเมตร) ส่วนประกอบทางเคมีของพวกมันคือเหมือนกับวงแหวนหลักเกือบทั้งหมดของน้ำแข็ง ที่คับแคบวงแหวน F ไม่ไกลจากขอบด้านนอกของวงแหวนเป็นเรื่องที่ยากมากที่จะจำแนก ส่วนของมันมีความหนาแน่นมาก แต่ก็ยังมีการจัดการที่ดีของอนุภาคขนาดของฝุ่น
ด้านสว่างของวงแหวนดาวเสาร์ ที่มีการแบ่งที่สำคัญที่ระบุไว้

**ข้อมูลในตาราง**
หมายเหตุ
(1)  ระยะทางไปยังศูนย์กลางของช่องว่างวงแหวน และอนุภาคเล็กที่มีความแคบกว่า 1,000 กิโลเมตร
(2)  เป็นชื่ออย่างไม่เป็นทางการ
(3)  เป็นชื่อที่กำหนดไว้โดยสหพันธ์ดาราศาสตร์สากล เว้นแต่ถ้าไม่สังเกตเห็น
(4)  การแยกที่กว้างขึ้นระหว่างชื่อวงแหวนเรียกว่าส่วน ในขณะที่การแยกแคบภายในชื่อวงแหวนเรียกว่าช่องว่าง
(5) ข้อมูลส่วนใหญ่มาจาก อักขรานุกรมภูมิศาสตร์ของดาวเคราะห์ศัพท์  ข้อมูลสำคัญของนาซา และเอกสารต่าง ๆ 

**การแบ่งที่สำคัญของวงแหวน**

**โครงสร้างภายในวงแหวน C**

**โครงสร้างภายในส่วนแคสสินี**
 แหล่งที่มา:

**โครงสร้างภายในวงแหวน A**

**อ้างอิง**

**แหล่งข้อมูลอื่น**
  Planetary Rings Node: Saturn's Ring System date=2005-08-26 -  Saturn's Rings by  NASA's Solar System Exploration-  Rings of Saturn nomenclature from the  USGS planetary nomenclature page-  NASA finds giant ring around Saturn – Yahoo 7 news (retrieved 2009-10-07)
หมวดหมู่:ดาวเสาร์
หมวดหมู่:วงแหวนดาวเคราะห์
หมวดหมู่:วัตถุทางดาราศาสตร์ที่ค้นพบในปี พ.ศ. 2198
เทศบาลเมืองสามพราน

เทศบาลเมืองสามพราน เป็นเทศบาลเมืองแห่งหนึ่งในอำเภอสามพราน จังหวัดนครปฐม ครอบคลุมพื้นที่บางส่วนของตำบลสามพราน ตำบลท่าตลาด ตำบลคลองใหม่ และตำบลยายชา มีประชากรจำนวน 17,038 คน ในปี พ.ศ. 2563

**ประวัติ**
เทศบาลเมืองสามพรานเป็นหน่วยงานการปกครองส่วนท้องถิ่นรูปแบบหนึ่ง เดิมมีฐานะเป็นสุขาภิบาลซึ่งได้ก่อตั้งเมื่อ พ.ศ. 2498 ตามประกาศของกระทรวงมหาดไทยวันที่ 31 สิงหาคม พ.ศ. 2498 และลงประกาศในราชกิจจานุเบกษา เล่มที่ 72 ตอนที่ 74 ลงวันที่ 17 กันยายน พ.ศ. 2498 และแก้ไขเปลี่ยนแปลงเขตสุขาภิบาลสามพรานใหม่ ตามประกาศกระทรวงมหาดไทยลงวันที่ 14 กันยายน พ.ศ. 2519 ต่อมาได้รับการเปลี่ยนแปลงฐานะเป็นเทศบาลตำบลสามพราน โดยพระราชบัญญัติเปลี่ยนฐานะของสุขาภิบาลเป็นเทศบาล พ.ศ. 2542 ซึ่งมีผลบังคับใช้ในวันที่ 25 พฤษภาคม พ.ศ. 2542 และได้เปลี่ยนแปลงฐานะจากเทศบาลตำบลสามพรานมาเป็นเทศบาลเมืองสามพรานตั้งแต่วันที่ 1 กุมภาพันธ์ พ.ศ. 2551

**ที่ตั้งและอาณาเขต**
เทศบาลเมืองสามพรานตั้งอยู่ที่อำเภอสามพราน จังหวัดนครปฐม ห่างจากกรุงเทพมหานครไปตามเส้นทางถนนเพชรเกษมประมาณ 35 กิโลเมตร หรือเส้นทางถนนบรมราชชนนีประมาณ 50 กิโลเมตร ครอบคลุมพื้นที่ 4 ตำบล ได้แก่- ตำบลสามพราน เฉพาะหมู่ที่ 7–8 - ตำบลคลองใหม่ เฉพาะหมู่ที่ 7 และบางส่วนของหมู่ที่ 6- ตำบลท่าตลาด เฉพาะบางส่วนของหมู่ที่ 1–2- ตำบลยายชา เฉพาะบางส่วนของหมู่ที่ 5
มีอาณาเขตจรดเขตองค์กรปกครองส่วนท้องถิ่นข้างเคียงดังนี้- ทิศเหนือ จรดเขตองค์การบริหารส่วนตำบลคลองใหม่และเขตองค์การบริหารส่วนตำบลท่าตลาด (อำเภอสามพราน)- ทิศตะวันออก จรดเขตองค์การบริหารส่วนตำบลท่าตลาด เขตองค์การบริหารส่วนตำบลยายชา และเขตองค์การบริหารส่วนตำบลสามพราน (อำเภอสามพราน)- ทิศใต้ จรดเขตองค์การบริหารส่วนตำบลสามพราน (อำเภอสามพราน)- ทิศตะวันตก จรดเขตองค์การบริหารส่วนตำบลคลองใหม่ (อำเภอสามพราน)

**อ้างอิง**
สามพราน
สามพราน
โจวันนี โดเมนีโก กัสซีนี

โจวันนี โดเมนีโก กัสซีนี (Giovanni Domenico Cassini; 8 มิถุนายน ค.ศ. 1625 - 14 กันยายน ค.ศ. 1712) เป็นนักคณิตศาสตร์ นักดาราศาสตร์ วิศวกร และโหราจารย์ชาวอิตาลี บ้างก็เรียกว่า จันโดเมนีโก กัสซีนี (Giandomenico Cassini) เขาเป็นผู้ค้นพบจุดแดงใหญ่ของดาวพฤหัสบดี ร่วมกับโรเบิร์ต ฮุค และยังเป็นผู้แรกที่ค้นพบดวงจันทร์ของดาวเสาร์ 

**อนุสรณ์**
 แอ่งกัสซีนี บนดาวอังคาร- แอ่งกัสซีนี บนดวงจันทร์- ดาวเคราะห์น้อย 24101 กัสซีนี- ช่องว่างกัสซีนี ในวงแหวนของดาวเสาร์

**แหล่งข้อมูลอื่น**
  ชีวประวัติ โจวันนี โดเมนีโก กัสซีนี จาก MacTutor History of Mathematics archive
1712
หมวดหมู่:บุคคลที่เกิดในปี พ.ศ. 2168
หมวดหมู่:นักดาราศาสตร์ชาวอิตาลี
หมวดหมู่:นักดาราศาสตร์ชาวฝรั่งเศส
หมวดหมู่:บุคคลจากแคว้นลีกูเรีย
จานพอกพูนมวล

ไฟล์:Accretion disk.jpg|thumb|250px|ภาพวาดของศิลปินแสดงระบบดาวคู่แห่งหนึ่ง ดวงหนึ่งเป็นหลุมดำ อีกดวงหนึ่งเป็นดาวฤกษ์บนแถบลำดับหลัก
จานพอกพูนมวล หรือ จานรวมมวล (accretion disc หรือ accretion disk) เป็นโครงสร้างชนิดหนึ่งที่ก่อตัวขึ้นจากสสารที่หมุนวนในวงโคจรรอบ ๆ วัตถุบางอย่าง โดยมากวัตถุในใจกลางนั้นมักเป็นดาวฤกษ์อายุน้อย ดาวฤกษ์ก่อนเกิด ดาวแคระขาว ดาวนิวตรอน หรือ หลุมดำ แรงโน้มถ่วงจากวัตถุใจกลางทำให้สสารในแผ่นจานหมุนวนเป็นเกลียวพุ่งเข้าหาใจกลาง และยังบีบอัดสสารเหล่านั้นทำให้เกิดการแผ่รังสีคลื่นแม่เหล็กไฟฟ้าออกมาด้วย ช่วงความถี่ของคลื่นที่แผ่ออกมาขึ้นอยู่กับชนิดของวัตถุในใจกลาง จานพอกพูนมวลของดาวฤกษ์อายุน้อยหรือดาวฤกษ์ก่อนเกิดจะแผ่รังสีอินฟราเรด ถ้าเป็นดาวนิวตรอนหรือหลุมดำจะแผ่รังสีเอกซ์

**ดูเพิ่ม**
 เนบิวลาสุริยะ- ทฤษฎีไดนาโม- วงแหวนดาวเคราะห์- ภาวะเอกฐาน

**แหล่งข้อมูลอื่น**
  Nonradiative Black Hole Accretion date=2010-07-23 -  Accretion Discs on Scholarpedia
หมวดหมู่:ระบบดาวคู่
หมวดหมู่:หลุมดำ
หมวดหมู่:ปัญหาทางฟิสิกส์ที่ยังแก้ไม่ได้
โฟกัส

จุด F เป็นจุดโฟกัสของวงกลมสีแดง พาราโบลาสีเขียว และไฮเพอร์โบลาสีน้ำเงิน
ในวิชาเรขาคณิต จุดโฟกัส คือตำแหน่งพิเศษที่ใช้ในการอธิบายลักษณะของภาคตัดกรวย ซึ่งมีอยู่ 4 ประเภทได้แก่ วงกลม พาราโบลา วงรี และไฮเพอร์โบลา
จุดโฟกัสโดยทั่วไปมี 2 จุด และจะอยู่ในตำแหน่งสมมาตรกันบนแกนเอกของกรวยเสมอ ตำแหน่งของจุดโฟกัสสำหรับภาคตัดกรวยแต่ละชนิดเป็นดังนี้- สำหรับวงรี - ค่ารวมของระยะทางจากจุดใดๆ บนวงรีมายังจุดโฟกัสทั้งสองจุดจะเป็นค่าคงที่ (ซึ่งจะเท่ากับความยาวของแกนเอกของวงรี)- สำหรับวงกลม - มีจุดโฟกัสเพียงจุดเดียว คือจุดศูนย์กลางของวงกลม ทุกจุดบนวงกลมจะอยู่ห่างจากจุดนี้เท่าๆ กัน อาจกล่าวอีกอย่างได้ว่า จุดโฟกัสทั้ง 2 จุดอยู่ที่ตำแหน่งเดียวกัน- สำหรับไฮเพอร์โบลา - ค่าต่างของระยะห่างจากจุดใดๆ ถึงจุดโฟกัสมีค่าคงที่- สำหรับพาราโบลา - มีจุดโฟกัสเพียงจุดเดียวเช่นกัน (หรืออาจกล่าวว่า จุดโฟกัสอีกจุดหนึ่งอยู่ที่ตำแหน่งอนันต์) ระยะห่างจากจุดใดๆ บนพาราโบลามายังจุดโฟกัส จะเท่ากับระยะห่างจากจุดนั้นไปยังเส้นไดเรกทริกซ์
หมวดหมู่:ภาคตัดกรวย
โฟกัส (แก้ความกำกวม)

โฟกัส สามารถหมายถึง- โฟกัส ตำแหน่งพิเศษที่ใช้ในการอธิบายลักษณะของภาคตัดกรวย- โฟกัส จีระกุล นักแสดงชาวไทย- ฟอร์ด โฟกัส รถยนต์รุ่นหนึ่งของฟอร์ดมอเตอร์- โฟกัสภาคใต้ หนังสือพิมพ์ท้องถิ่น- โฟกัส เกมกล เสน่ห์คนเหนือเมฆ ภาพยนตร์อเมริกัน ปี ค.ศ. 2015
หมวดหมู่:ฟิสิกส์นิวเคลียร์

หมวดหมู่:ฟิสิกส์อะตอม
หมวดหมู่:ฟิสิกส์อนุภาค
หมวดหมู่:กลศาสตร์ควอนตัม
เซนทอร์ (ดาวเคราะห์น้อย)

เซนทอร์ (Centaur) คือวัตถุคล้ายดาวเคราะห์ขนาดเล็กในระบบสุริยะรอบนอกที่มีวงโคจรไม่แน่นอน ตั้งชื่อตามเผ่าพันธุ์เซนทอร์ในตำนานปรัมปรา เนื่องจากมันมีลักษณะก้ำกึ่งระหว่างดาวเคราะห์น้อยกับดาวหาง วงโคจรของเซนทอร์ตัดหรืออาจตัดกับวงโคจรของดาวเคราะห์ขนาดใหญ่ในระบบ และมีช่วงอายุที่เปลี่ยนแปลงอยู่หลายล้านปี
วัตถุคล้ายเซนทอร์ดวงแรกที่ค้นพบคือ 944 ฮิดัลโก ในปี ค.ศ. 1920 ในตอนนั้นมันยังไม่ถูกจัดประเภทเป็นประชากรชนิดใหม่ในระบบ จนกระทั่งมีการค้นพบ 2060 ไครอน ในปี ค.ศ. 1977 เซนทอร์ที่มีขนาดใหญ่ที่สุดที่ค้นพบคือ 10199 ชาริโคล ซึ่งค้นพบในปี ค.ศ. 1997 มีขนาดเส้นผ่านศูนย์กลาง 260 กิโลเมตร ซึ่งใหญ่พอๆ กับดาวเคราะห์น้อยขนาดย่อมๆ ในแถบหลักทีเดียว
ยังไม่เคยมีการถ่ายภาพระยะใกล้ของเซนทอร์ได้เลย แม้จะมีหลักฐานอยู่ในภาพถ่ายดวงจันทร์ฟีบี ของดาวเสาร์ ซึ่งถ่ายจากยานคาสสินีในปี ค.ศ. 2004 อาจจะจับภาพของเซนทอร์ไว้ได้ 

**ดูเพิ่ม**
 ดาวเคราะห์น้อย- ดาวเคราะห์ขนาดเล็ก- ดาวเคราะห์แคระ

**อ้างอิง**

**แหล่งข้อมูลอื่น**
  รายชื่อเซนทอร์และวัตถุในแถบหินกระจาย
หมวดหมู่:เซนทอร์ (ดาวเคราะห์น้อย)
สไมล์.ดีเค

สไมล์.ดีเค (อักษรโรมัน: Smile.dk อ่านว่า สไมล์-ดี-เค) เป็นนักร้องคู่หญิงชาวสวีเดน ที่เป็นสมาชิกในกลุ่ม Bubblegum dance โดยมี Veronica Larsson และ Hanna Stockzell ที่ร้องเพลงให้กับเกมแดนซ์ แดนซ์ เรโวลูชันในหลายๆภาคของเกมนี้ เช่นเพลง "Butterfly" , "Boys" , "Mr. Wonderful" , "Doo-Be-Di-Boy" , "Kissy Kissy" , "Dancing all Alone" , "Golden Sky" , "Petit Love" , "Doki Doki", "Koko Soko" และเพลง "A Geisha's Dream"
สมาชิก
- สมาชิกปัจจุบัน- Veronica Larsson (Almqvist)  1998 - ปัจจุบัน
- อดีตสมาชิก- Cecilia Reiskog  2010 - 2013- Hanna Stockzell  2008 - 2010 (เป็นผู้ขับร้องร่วมในอัลบั้ม Party Around The World)- Malin Kernby  2000 - 2008 (เป็นผู้ขับร้องร่วมในอัลบั้ม Future Girl, Smile Paradise, Golden Sky, ซิงเกิล Doki Doki และ Butterfly 09 United Forces Airplay Edit)- Nina Boquist  1998 - 2000 (เป็นผู้ขับร้องร่วมในอัลบั้มแรก)
เนื่องจาก Malin, Veronica และ Nina ไม่ใช่ชาวเดนมาร์ก แต่เป็นชาวสวีเดน แต่เพลงของพวกเธอถูกจำหน่ายที่เดนมาร์กเป็นที่แรกๆ จึงทำให้ชื่อวงมี ".dk" ด้วย เพื่อแสดงถึงประเทศเดนม

**Fasek**

**ประวัติ**
Veronica และ Nina เริ่มต้นวงเพลงของพวกเธอในชื่อ สไมล์ ในปี 1998 ซึ่งได้รับความสนใจอย่างกว้างขวางโดยเฉพาะในประเทศแถบเอเชียตะวันออก เพลงที่ได้รับความนิยมสุงที่สุดคือเพลง " Butterfly " ได้รับอนุญาตจาก Konami ในการเอาไปใช้เป็นเพลงในเกมแดนซ์ แดนซ์ เรโวลูชันภาคแรก ซึ่งเป็นเกมที่เป็นที่น่าสนใจในญี่ปุ่นขณะนั้น
หลังจากนั้นพวกเธอก็ได้เปลี่ยนชื่อวงเป็น สไมล์.ดีเค
ปี 2000 มีการเปลี่ยนแปลงสมาชิกภายในวง Nina ออกจากวง และได้ Malin มาเป็นสมาชิกใหม่ พร้อมกับอัลบั้มชุดที่ 2 "Future Girls"        โดยเพลง "Kissy Kissy "พวกเธอได้ถูกนำไปใช้ในเกม EZ2Dancer ด้วย
ปี 2002 ออกอัลบั้มชุดที่ 3 "Golden Sky" https://www.youtube.com/watch?v=bzSozMyusQk

**การแยกวง**
ในปี 2005 สไมล์.ดีเค เริ่มมีการแยกวงเนื่องจากทั้ง Veronica และ Malin แต่งงานและมีลูก แต่อย่างไรก็ตาม สิ่งนี้ไม่ได้ทำให้ สไมล์.ดีเค ยุบวงไปแต่อย่างใด

**การกลับมา**
หลังจากนั้นในปี 2008 Jamie Thompson ประกาศที่ BubblegumDancer.com ให้ สไมล์.ดีเค จะกลับไปในปี 2008 ดัวยผลงานเพลง "Doki Doki" และอัลบั้ม Party Around The world ที่จะนำไปใช้ในเกม Dance Dance Revolution Universe 3 ด้วย
ในปี 2011 พวกเธอได้ออกซิงเกิล  "Moshi Moshi"
ในปี 2017 พวกเธอได้ออกอัลบั้มเต็มชุดที่ 5 "Forever"

**อ้างอิง**

**แหล่งข้อมูลอื่น**
  มายสเปซของ Smile.dk-  เว็บไซต์หลักอย่างเป็นทางการของ Smile.dk date=2020-08-05 -  Smile.dk Fansite date=2018-08-11 
หมวดหมู่:นักร้องกลุ่ม
หมวดหมู่:กลุ่มดนตรีสัญชาติสวีเดน
หมวดหมู่:กลุ่มดนตรีที่ก่อตั้งในปี พ.ศ. 2541
โครงการวอยเอจเจอร์

เส้นทางการเดินทางของยานอวกาศในโครงการวอยเอจเจอร์เพื่อไปเยือนดาวเคราะห์รอบนอก และมีความเร็วสูงพอจะเดินทางออกนอกระบบสุริยะ
โครงการวอยเอจเจอร์ (Voyager Program) คือชื่อโครงการยานสำรวจอวกาศแบบไม่ใช้คนบังคับของสหรัฐอเมริกา สร้างขึ้นโดยห้องทดลองการขับเคลื่อนด้วยไอพ่น และได้รับเงินทุนสนับสนุนจากองค์การนาซา ประกอบด้วยยานสำรวจอวกาศ 2 ลำคือ วอยเอจเจอร์ 1 และ วอยเอจเจอร์ 2 ซึ่งขึ้นสู่อวกาศเมื่อปี ค.ศ. 1977 ทำหน้าที่เก็บข้อมูลอันทรงคุณค่าเกี่ยวกับดาวเคราะห์และระบบสุริยะ โดยใช้ข้อมูลตำแหน่งดาวเคราะห์ในช่วงปลายคริสต์ทศวรรษ 1970 แม้ในตอนแรกมันจะถูกออกแบบมาเพื่อใช้สำรวจศึกษาดาวพฤหัสบดีและดาวเสาร์ แต่ยานทั้งสองยังสามารถปฏิบัติภารกิจของมันในห้วงอวกาศรอบนอกของระบบสุริยะต่อไปได้ ปัจจุบันนี้ยานทั้งสองกำลังอยู่บนเส้นทางที่มุ่งหน้าออกจากระบบสุริยะ ในขณะนี้
หมวดหมู่:โครงการวอยเอจเจอร์
หมวดหมู่:ดาวพฤหัสบดี
หมวดหมู่:ดาวเสาร์
หมวดหมู่:ดาวยูเรนัส
หมวดหมู่:ดาวเนปจูน
หมวดหมู่:บุคคลที่เสียชีวิต 7 ปีก่อนคริสตกาล

บุคคลที่เสียชีวิต 7 ปีก่อนคริสตกาล
ดูเพิ่ม: บุคคลที่เกิด 7 ปีก่อนคริสตกาล
หมวดหมู่:บุคคลที่เสียชีวิตในทศวรรษ 0 ก่อนคริสตกาล
หมวดหมู่:7 ปีก่อนคริสตกาล
หมวดหมู่:บุคคลที่เกิด 27 ปีก่อนคริสตกาล

หมวดหมู่:27 ปีก่อนคริสตกาล
หมวดหมู่:บุคคลที่เกิดในทศวรรษ 20 ก่อนคริสตกาล
คอร์นวอลล์

คอร์นวอลล์ (Cornwall) หรือ แคร์นอว์ (Kernow) เป็นเทศมณฑลแห่งหนึ่งของประเทศอังกฤษภายในสหราชอาณาจักร ตั้งอยู่ทางปลายแหลมด้านตะวันตกเฉียงใต้ของสหราชอาณาจักร ทางด้านเหนือและด้านตะวันตกจรดทะเลเคลติก ทางด้านใต้จรดช่องแคบอังกฤษ ด้านตะวันออกติดกับเทศมณฑลเดวอนโดยมีแม่น้ำเทมาร์เป็นเส้นแบ่งเขต คอร์นวอลล์มีประชากรรวมทั้งสิ้นประมาณ 526,300 คน ในเนื้อที่ 3,563 ตารางกิโลเมตร ศูนย์กลางการปกครองตั้งอยู่ที่เมืองทรูโร
ดินแดนบริเวณคอร์นวอลล์เดิมเป็นที่ตั้งหลักแหล่งของชนยุคหินจากนั้นก็เป็นชนยุคสำริดและต่อมาในสมัยยุคเหล็กโดยชาวเคลต์ คอร์นวอลล์เป็นส่วนหนึ่งของบริเวณที่พูดภาษากลุ่มบริทอนิก (Brythonic languages) ที่ตัดขาดจากกลุ่มชนที่พูดภาษากลุ่มเดียวกันในเวลส์หลังจากยุทธการเดอรัม (Battle of Deorham) โดยมักขัดแย้งกับชาวแซกซันแห่งราชอาณาจักรเวสเซกซ์ที่พยายามขยายดินแดนเข้ามา ก่อนที่พระเจ้าแอเทลสตันจะกำหนดเขตแดนระหว่างชาวอังกฤษกับชาวคอร์นิชโดยใช้แม่น้ำทามาร์ คอร์นวอลล์รวมกับอังกฤษเมื่อใดไม่มีหลักฐานแน่นอน แต่การใช้ภาษาคอร์นิชยังคงใช้กันต่อมาจนคริสต์ศตวรรษที่ 18 การฟื้นฟูการใช้ภาษาคอร์นิชอีกครั้งมาเริ่มต้นขึ้นเมื่อคริสต์ศตวรรษ 20 และเพิ่มความนิยมมากขึ้นในคริสต์ทศวรรษที่ผ่านมา ในปัจจุบันคอร์นวอลล์ประสบปัญหาทางเศรษฐกิจเนื่องจากอุตสาหกรรมเหมืองดีบุกและอุตสาหกรรมการประมงเสื่อมโทรมลงและต้องหันมาพึ่งพาอุตสาหกรรมการท่องเที่ยวเป็นหลัก ดินแดนคอร์นวอลล์มีชื่อในทางที่มีภูมิทัศน์เป็นดินแดนสูงที่เป็นทุ่งที่มีแต่พืชพรรณเตี้ย ๆ เติบโตอยู่ที่เรียกว่า "ทุ่งมัวร์" (Moorland) และชายฝั่งทะเลที่น่าดูและอากาศที่อุ่นกว่าบริเวณอื่นของอังกฤษ

**อ้างอิง**

**แหล่งข้อมูลอื่น**

**สมุดภาพ**
ไฟล์:Truro rooftops.jpg|มหาวิหารทรูโร
ไฟล์:Mevagissey 3.JPG|อ่าวและกำแพงทะเลที่เมืองเมวากิสซีย์ด้านใต้ของคอร์นวอลล์
ไฟล์:2008-06-23 GreatBritain StIves Harbour.jpg|อ่าวและเมืองเซนต์ไอฟส์
ไฟล์:Tintagel 04.jpg|อ่าวใกล้ทินแทเจล
ไฟล์:Tintagel-greenery.jpg|ซากปราสาที่ทินแทเจล
ไฟล์:Port Isaac 03.jpg|เมืองพอร์ตไอแซก
ไฟล์:Pendennis Castle keep.jpg|ปราสาทเพนเดนนิสใกล้แฟลมัท
ไฟล์:BocastlePICT0052 2004.jpg|บอสคาสเซิล
ไฟล์:RiverLooe.jpg|เมืองลู
ไฟล์:050715 023 uk-dev-hay.jpg|ลักษณะภูมิทัศน์ที่เรียกว่าทุ่งมัวร์
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
หมวดหมู่:อุทยานแห่งชาติในสหราชอาณาจักร
วัดสะแล่ง

วัดสะแล่ง หรือ วัดป่าสุคันธธรรมาราม ตั้งอยู่ที่ตำบลห้วยอ้อ อำเภอลอง จังหวัดแพร่ เป็นวัดเก่าแก่สมัยเดียวกับวัดพระธาตุศรีดอนคำ และเป็นที่บรรจุพระธาตุพระอุระพระพุทธเจ้า พระอุโบสถเป็นทรงล้านนาประยุกต์ ประวัติความเป็นมาของวัดมีว่า วัดนี้สร้างในสมัยพระนางจามเทวี เป็นที่ประดิษฐานพระบรมสารีริกธาตุ มีโบราณวัตถุเป็นพระพุทธรูปสมัยต่าง ๆ ตั้งแต่สมัยอาณาจักรทวารวดี จนถึงอยุธยาตอนปลาย

**ประวัติ**
มีตำนานเล่าสืบกันมาว่า เมื่อพระพุทธเจ้าเสด็จมาที่ดอยสะแล่งแก้วดอนมูล หรือดอยสะแล่งหลวง เจ้าเมืองและชาวบ้าน ต่างพากันไปถวายบิณฑบาตแก่พระพุทธเจ้า และพระสงฆ์สาวก เมื่อพระพุทธเจ้าเสวยพระกระยาหารแล้ว ชายาเจ้าเมืองได้ถวายดอกสะแล่งดอกไม้ป่าชนิดหนึ่ง มีดอกสีขาวนวลเป็นพุทธบูชา พระพุทธเจ้าทรงรับและอนุโมทนา แล้วทรงมีพุทธฎีกาพยากรณ์ว่า ในอนาคตกาล สถานที่แห่งนี้จะเป็นที่ประดิษฐานพระธาตุของพระองค์ และสถานที่แห่งนี้จะมีความเจริญรุ่งเรืองสืบต่อไป จากการที่ชายาเจ้าเมืองถวายดอกสะแล่งเป็นพุทธบูชา และดอยแห่งนี้มีต้นสะแล่งอยู่ วัดนี้จึงมีชื่อว่า วัดสะแล่ง
ประวัติความเป็นมา

เมื่อครั้งพระนางจามเทวีได้เสด็จมาครองเมืองหริภุญชัย ขบวนเสด็จได้ผ่านเมืองกุกกุฏไก่เอิก(อำเภอลอง อำเภอวังชิ้น และบางส่วนของอำเภอเด่นชัยในปัจจุบัน) ได้ประดิษฐานพระบรมสารีริกธาตุไว้ ต่อมาได้มีการบูรณะปรับปรุง เปลี่ยนแปลงวัดมาหลายยุคสมัย จนกระทั่งในปี พ.ศ. 2506 พระครูวิจิตรนวการโกศล (ครูบาสมจิต จิตฺตคุตโต) พร้อมด้วยพระครูสีลสังวราภิรัต (ครูบามิ่ง จิตฺตสํวโร) ขณะยังนั้นเป็นสามเณรมิ่ง เต็มใจ ได้เข้ามาบูรณปฏิสังขรณ์ ในวันที่ 30 กันยายน พ.ศ. 2527 ได้รับประกาศให้วัดสะแล่งพ้นจากวัดร้างให้เป็นวัดที่มีพระสงฆ์ วัดสะแล่งได้แบ่งเขตวัดเป็นเขตพุทธาวาสเก่าและเขตพุทธาวาสใหม่ ซึ่งมีโบราณสถาน โบราณวัตถุ ศิลปวัตถุ อยู่เป็นจำนวนมาก ปัจจุบันจึงได้จัดตั้งเป็นพิพิธภัณฑ์วัดสะแล่ง" ขึ้นมาทางด้านหลังของวัดมีเรือนรับรองอาคันตุกะ บ่อน้ำพุร้อน สถานที่อาบน้ำแร่ ลานกีฬา ไว้สำหรับบริการ ประชาชนทั่วไป นอกจากนี้ ทางเนินเขาด้านหลังวัด (ดอยโป่งมื่น) ยังมีพระพุทธรูปองค์ใหญ่ สวนสมุนไพร และเสนาสนะต่าง ๆ อยู่เป็นจำนวนมาก วัดสะแล่งจึงเป็นทั้งพุทธสถานและแหล่งเรียนรู้ที่สำคัญยิ่งของจังหวัดแพร่

**รายนามเจ้าอาวาส**
หมวดหมู่:วัดในอำเภอลอง
นอร์ทัมเบอร์แลนด์

นอร์ทัมเบอร์แลนด์ (Northumberland) หรือ นอร์ทัมบาลันด์ เป็นมณฑลในอังกฤษในสหราชอาณาจักรที่ตั้งอยู่ทางตะวันออกเฉียงเหนือของอังกฤษ ทางด้านตะวันตกติดกับมณฑลคัมเบรีย, ด้านใต้กับมณฑลเดอรัม, ด้านตะวันออกเฉียงใต้มณฑลไทน์และเวียร์ และทางเหนือติดกับสกอตแลนด์ ด้านตะวันออกเป็นฝั่งทะเลเหนือที่ยาวเกือบ 80 ไมล์ นอร์ทัมเบอร์แลนด์มีประชาชนรวมทั้งสิ้นประมาณ 310,600 คนในเนื้อที่ 5013 ตารางกิโลเมตร ตั้งแต่ไทน์และเวียร์แยกไปเป็นมณฑลอิสระในปี ค.ศ. 1974 ศูนย์กลางการปกครองก็ย้ายไปอยู่ที่เมืองมอร์เพ็ธทางด้านตะวันออกของมณฑล แต่ทั้งเมืองมอร์เพ็ธและอาร์นวิคต่างก็อ้างตนเป็นเมืองหลวงของมณฑล (county town)
ในฐานะราชอาณาจักรนอร์ทัมเบรียในสมัยการปกครองของพระเจ้าเอ็ดวิน อาณาเขตครอบคลุมตั้งแต่ปากน้ำฮัมเบอร์ทางด้านใต้ไปจรดแม่น้ำฟอร์ธทางด้านเหนือ แต่อาณาเขตในประวัติศาสตร์ครอบคลุมบริเวณต่างกัน รวมทั้งนิวคาสเซิลอะพอนไทน์ (เมืองหลวงเดิม), ไทน์มัธ, และบริเวณการตั้งถิ่นฐานในนอร์ทไทน์ไซด์ซึ่งเป็นบริเวณที่ปกครองโดยมณฑลไทน์และเวียร์ตั้งแต่ปี ค.ศ. 1974 ภายใต้พระราชบัญญัติการปกครองท้องถิ่น ค.ศ. 1972 (Local Government Act 1972) อาณาเขตเดิมบางครั้งไม่รวมไอส์แลนด์เชอร์, เบดลิงตันเชอร์, และนอแรมเชอร์ (รวมคือนอร์ทเดอรัม) ซึ่งเป็นส่วนหนึ่งของมณฑลเดอรัม แต่มารวมกับนอร์ทัมเบอร์แลนด์ในปี ค.ศ. 1844
นอร์ทัมเบอร์แลนด์เป็นเมืองที่ตั้งอยู่ติดกับพรมแดนสกอตแลนด์ฉะนั้นจึงเป็นสถานที่ที่เกิดการยุทธการต่าง ๆ บ่อยครั้ง ภูมิทัศน์ของนอร์ทัมเบอร์แลนด์มีชื่อเสียงว่าเป็นภูมิทัศน์ที่เป็นแบบมัวร์แลนด์ที่ยังไม่ได้รับการแตะต้องจากการพัฒนาทางอุตสาหกรรม จึงเป็นที่ต้องตาของจิตรกรผู้ชอบเขียนภาพแบบภูมิทัศน์ ปัจจุบันบริเวณเหล่านี้อยู่ภายใต้การอารักขาของอุทยานแห่งชาติแห่งนอร์ทัมเบอร์แลนด์ นอร์ทัมเบอร์แลนด์เป็นมลฑลที่มีความหนาแน่นของประชากรบางที่สุดในอังกฤษ เพียง 62 คนต่อหนึ่งตารางกิโลเมตร 
ดอกไม้ประจำมลฑลคือดอกเครนส์บิลล์ (Geranium sanguineum) และเรือรบหลวงที่ได้นาม “เรือรบหลวงนอร์ทัมเบอร์แลนด์”
นอร์ทัมเบอร์แลนด์แบ่งการปกครองออกเป็นเจ็ดแขวง: มอร์เพ็ธ, ไบลธ์แวลลีย์, วันสเบ็ค, คาสเซิลมอร์เพ็ธ, ไทน์เดล, อาร์นวิค และ เบอร์วิค-อัพพอน-ทวีด

**อ้างอิง**

**แหล่งข้อมูลอื่น**
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
พระเจ้าบรมวงศ์เธอ พระองค์เจ้าเนียม

พระเจ้าบรมวงศ์เธอ พระองค์เจ้าเนียม (12 เมษายน พ.ศ. 2343 - พ.ศ. 2367) ประสูติเมื่อวันเสาร์ เดือน 5 แรม 3 ค่ำ ปีวอก โทศก จุลศักราช 1162 ตรงกับวันที่ 12 เมษายน พ.ศ. 2343 เป็นพระราชโอรสในพระบาทสมเด็จพระพุทธเลิศหล้านภาลัยและเจ้าจอมมารดาเหมใหญ่ ทรงเป็นต้นราชสกุลนิยมิศร
สิ้นพระชนม์ในรัชกาลที่ 2 เมื่อปีวอก ฉศก จุลศักราช 1186 ตรงกับปี พ.ศ. 2367 พระชันษา 26 ปี

**พระโอรส-พระธิดา**
หม่อมเจ้าหญิงประดับ นิยมิศร (สิ้นชีพิตักษัยเมื่อวันที่ 19  กันยายน พ.ศ. 2441)
*หม่อมเจ้าหญิงวนิดา นิยมิศร (ประสูติ พ.ศ. 2369 สิ้นชีพิตักษัยเมื่อวันที่ 8 มิถุนายน พ.ศ. 2434)
*หม่อมเจ้าชายสวัสดิ์ นิยมิศร (พระราชทานเพลิง ณ วัดสระเกศ พ.ศ. 2407)
*หม่อมเจ้าชายนพรัตน์ นิยมิศร (สิ้นชีพิตักษัย 9 กุมภาพันธ์ พ.ศ. 2429)
*หม่อมเจ้าชายมงคล นิยมิศร (พระราชทานเพลิง ณ วัดสุวรรณาราม พ.ศ. 2396)

**อ้างอิง**
หมวดหมู่:บุคคลที่เกิดในปี พ.ศ. 2343
หมวดหมู่:บุคคลที่เสียชีวิตในปี พ.ศ. 2367
หมวดหมู่:พระราชโอรสในรัชกาลที่ 2
หมวดหมู่:พระเจ้าบรมวงศ์เธอ ชั้น 2
หมวดหมู่:พระองค์เจ้า
ไวเบรเตอร์ (แก้ความกำกวม)

ไวเบรเตอร์ (vibrator) อาจหมายถึง- ไวเบรเตอร์ - เซ็กส์ทอยชนิดหนึ่ง- ไข่สั่น - อุปกรณ์มีลักษณะอย่างไข่สัตว์ปีกหรือกระสุนปืนสำหรับสร้างความสั่นสะเทือนเพื่อเร้ากำหนัดโดยสอดใส่เข้าไปในช่องคลอดหรือทวารหนัก- ไวเบรเตอร์ - อุปกรณ์ดนตรีชนิดหนึ่ง- ไวเบรเตอร์ - อุปกรณ์ก่อสร้าง ใช้ในการจี้คอนกรีตในขณะที่เทคอนกรีตที่กำลังเหลวอยู่ เพื่อให้หินและทรายกระจายตัวในเนื้อคอนกรีตที่ยังเหลว
สถานีย่อย:การทหาร/วันนี้ในอดีต/12 กุมภาพันธ์

12 กุมภาพันธ์- พ.ศ. 2489 (ค.ศ. 1946) - ปฏิบัติการเดตไลต์ยุติลง โดยสามารถทำลายเรืออูได้กว่า 121 ลำ จาก 154 ลำ
จดหมายเหตุเดือนกุมภาพันธ์
สถานีย่อย:การทหาร/วันนี้ในอดีต/13 กุมภาพันธ์

13 กุมภาพันธ์- พ.ศ. 2488 (ค.ศ. 1945) - สงครามโลกครั้งที่สอง: กองทัพแดงเข้าปลดปล่อยกรุงบูดาเปสต์ - พ.ศ. 2488 (ค.ศ. 1945) - กองทัพอากาศอังกฤษทิ้งระเบิดครั้งใหญ่เหนือเมืองเดรสเดน ประเทศเยอรมนี - พ.ศ. 2503 (ค.ศ. 1960) - ฝรั่งเศสทดลองอาวุธนิวเคลียร์เป็นครั้งแรก- พ.ศ. 2514 (ค.ศ. 1971) - กองทัพเวียดนามใต้บุกประเทศลาว ภายใต้การสนับสนุนจากสหรัฐอเมริกา
จดหมายเหตุเดือนกุมภาพันธ์
สถานีย่อย:การทหาร/วันนี้ในอดีต/14 กุมภาพันธ์

14 กุมภาพันธ์- พ.ศ. 2421 (ค.ศ. 1879) - กองกำลังชิลีเข้ายึดครองเมืองท่าแอนโตฟากาสตาของโบลิเวีย เป็นจุดเริ่มต้นสงครามแปซิฟิก - พ.ศ. 2462 (ค.ศ. 1919) - สงครามโปแลนด์-โซเวียตเริ่มต้น 
จดหมายเหตุเดือนกุมภาพันธ์
แม่แบบ:Paintings by Sandro Botticelli

กรุณาใช้ชื่อภาพในแม่แบบนี้ในการเขียนบทความเพื่อป้องกันความสับสนของชื่อภาพที่ใกล้เคียงกันไม่แต่ของเฉพาะจิตรกรผู้นี้แต่ของจิตรกรผู้อื่นด้วย ถ้าจะเปลี่ยนหรือแก้ไขกรุณาแก้ในบทความ รายชื่อภาพเขียนโดยซานโดร บอตติเชลลี ด้วย
หมวดหมู่:แม่แบบศิลปะ
ภาพเหมือนของชายกับเหรียญโคสิโมผู้อาวุโส (บอตติเชลลี)

ภาพเหมือนของชายกับเหรียญโคสิโมผู้อาวุโส (ภาษาอังกฤษ: Portrait of a Man with a Medal of Cosimo the Elder) เป็นจิตรกรรมแผงที่เขียนโดยซานโดร บอตติเชลลีจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์อุฟฟิซิที่ฟลอเร็นซ์ในประเทศอิตาลี  
ซานโดร บอตติเชลลีเขียนภาพ “ภาพเหมือนของชายกับเหรียญโคสิโมผู้อาวุโส” ระหว่างปี ค.ศ. 1474 ถึงปี ค.ศ. 1475 เมื่อบอตติเชลลีเขียนภาพเสร็จก็จะเห็นอิทธิพลของอันโตนิโอ พอลลาอูโล (Antonio Pollaiuolo) ได้อย่างชัดเจนและในการใช้ความอ่อนไหวของเส้นที่ทำให้เห็นความกระวนกระวายของความรู้สึกที่ออกมาจากภาพ
ชายที่เป็นแบบไม่ทราบกันว่าเป็นใครแต่เป็นภาพเหมือนที่ไม่เหมือนภาพเหมือนใดในสมัยต้นเรอเนซองส์ ผู้นั่งแบบมองตรงมายังผู้ชมภาพในมือถือเหรียญที่เป็นภาพด้านข้างของโคสิโม เดอ เมดิชิผู้ที่เสียชีวิตเมื่อปี ค.ศ. 1464 บอตติเชลลีทำตัวเหรียญด้วยพลาสเตอร์หล่อปิดทอง
ภาพเหมือนเป็นภาพครึ่งตัวที่ฉากหลังเป็นภูมิทัศน์กว้างไกลที่เห็นแม่น้ำอยู่ลิบๆ ที่สว่างซึ่งเป็นลักษณะการเขียนแบบเฟล็มมิช ศีรษะของตัวแบบอยู่เหนือขอบฟ้าโดยมีแสงส่องจากทางด้านซ้ายของภาพทำให้เน้นใบหน้าที่คมคาย เงาเข้มทางด้านข้างของใบหน้าอยู่ใกล้กับผู้ชมภาพ ฝีมือวาดมือที่ไม่ค่อยดีนักแสดงให้เห็นว่ายังเป็นการทดลองเขียนและเป็นภาพเหมือนภาพแรกๆ ของภาพเหมือนที่เขียนในอิตาลีที่รวมการวาดมือในภาพด้วย
เหรียญที่ระลึกของโคสิโมสร้างระหว่างปี ค.ศ. 1465 ถึงปี ค.ศ. 1470 ซึ่งทำให้เกิดการสันนิษฐานกันไปต่างๆ ว่าผู้นั่งเป็นแบบเป็นใครแต่ก็ยังสรุปไม่ได้ว่าจะเป็นญาติสนิทหรือผู้สนับสนุนตระกูลเมดิชิ (ภาพเป็นของงานสะสมชิ้นหนึ่งของคาร์ดินัลคาร์โล เดอ เมดิชิ) หรืออาจจะเป็นน้องชายของบอตติเชลลีผู้เป็นช่างทองและช่างทำเหรียญของตระกูลเมดิชิก็ได้ นักวิชาการบางคนเสนอว่าอาจจะเป็นบอตติเชลลีเองเพราะใบหน้าแบบคล้ายคลึงกับภาพเหมือนตนเองในภาพ “การประสูติของพระเยซู” ที่บาซิลิกาซานตามาเรียโนเวลลาที่ฟลอเรนซ์

**ดูเพิ่ม**
ซานโดร บอตติเชลลี
*ภาพเหมือน
หมวดหมู่:ซันโดร บอตตีเชลลี
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมแผง
หมวดหมู่:จิตรกรรมในคริสต์ทศวรรษ 1470
หมวดหมู่:ภาพเหมือน
หมวดหมู่:งานสะสมของหอศิลป์อุฟฟีซี
แม่พระและพระกุมารกับทูตสวรรค์ (บอตตีเชลลี)

ดูบทความหลักที่ พระแม่มารีและพระบุตร
พระแม่มารีและพระบุตรและเทวดา (ภาษาอังกฤษ: Madonna and Child with an Angel) เป็นจิตรกรรมแผงที่เขียนโดยซานโดร บอตติเชลลีจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่สเปนดาเล เดกลิ อินโนเชนติในเมืองฟลอเร็นซ์ในประเทศอิตาลี  
ซานโดร บอตติเชลลีเขียนภาพ “พระแม่มารีและพระบุตรและเทวดา” ระหว่างปี ค.ศ. 1465 ถึงปี ค.ศ. 1467 ภาพนี้ยังเป็นภาพที่ยังสมบูรณ์เต็มตัวเพราะเป็นงานที่บอตติเชลลีเขียนขณะที่ยังทำงานอยู่ในเวิร์คช็อพของครู -- ฟิลลิปโป ลิปปี --อยู่ ภาพเขียนได้รับแรงบันดาลใจจากงาน “พระแม่มารี” ของลิปปีในอุฟฟิซิ  แทนที่จะเป็นภูมิทัศน์บอตติเชลลีใช้ซุ้มโค้งของสถาปัตยกรรมแทนที่ซึ่งกลายเป็นกรอบรอบพระเศียรของพระแม่มารีและพระบุตรซึ่งเป็นการเน้นความสำคัญของทั้งสองพระองค์ในภาพ

**ดูเพิ่ม**
ซานโดร บอตติเชลลี
*พระแม่มารีและพระบุตร
หมวดหมู่:ซันโดร บอตตีเชลลี
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมแผง
หมวดหมู่:ศิลปะเกี่ยวกับแม่พระและพระกุมาร
หมวดหมู่:จิตรกรรมในคริสต์ทศวรรษ 1460
พระเจ้าบรมวงศ์เธอ กรมหมื่นสนิทนเรนทร์

พระเจ้าบรมวงศ์เธอ กรมหมื่นสนิทนเรนทร์ (พ.ศ. 2345 - พ.ศ. 2391) มีพระยศเดิมว่าหม่อมเจ้าไพฑูรย์ ประสูติเมื่อปีจอ จัตวาศก จุลศักราช 1164 ตรงกับปี พ.ศ. 2345 เป็นพระราชโอรสในพระบาทสมเด็จพระพุทธเลิศหล้านภาลัยและเจ้าจอมมารดาทับทิม ณ บางช้าง พระบาทสมเด็จพระนั่งเกล้าเจ้าอยู่หัวโปรดเกล้าฯ สถาปนาขึ้นเป็นกรมหมื่นสนิทนเรนทร์ ในปี พ.ศ. 2379 สิ้นพระชนม์ในรัชกาลที่ 3 เมื่อปีวอก สัมฤทธิศก จุลศักราช 1210 ตรงกับปี พ.ศ. 2391 พระชันษา 47 ปี พระราชทานเพลิงพระศพ ณ พระเมรุ ท้องสนามหลวง ทรงเป็นต้นราชสกุลไพฑูรย์

**พระโอรส-พระธิดา**
มีพระโอรสธิดา 11 พระองค์ ได้แก่- หม่อมเจ้าหญิงจำรัส ไพฑูรย์- หม่อมเจ้าหญิงพัด ไพฑูรย์- หม่อมเจ้าหญิงหวาน ไพฑูรย์- หม่อมเจ้าหญิงสอิ้ง ไพฑูรย์ (พระราชทานเพลิง ณ วัดสระเกศ เมื่อวันที่ 6 พฤษภาคม พ.ศ. 2431)- หม่อมเจ้าหญิงแพ ไพฑูรย์- หม่อมเจ้าหญิงไม่ปรากฏพระนาม- หม่อมเจ้าหญิงสุดสวาดิ์ ไพฑูรย์ (ประสูติ พ.ศ. 2389 สิ้นชีพิตักษัยเมื่อวันที่ 8 เมษายน พ.ศ. 2475 สิริชนมายุ 87 ปี พระราชทานเพลิง ณ วัดสระเกศ พ.ศ. 2475)- หม่อมเจ้าชายจุ้ย ไพฑูรย์ บางแห่งว่าชื่อหม่อมเจ้าชายตุ้ย มีหม่อมพุ่ม ไพฑูรย์ ณ อยุธยา เป็นมารดา ทรงสมรสกับหม่อมทองดี ไพฑูรย์ ณ อยุธยา มีธิดา คือ 
** หม่อมราชวงศ์หญิงปุ้ย ไพฑูรย์ เป็นหม่อมในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์
** หม่อมราชวงศ์หญิงสุข ไพฑูรย์ เป็นหม่อมในพระเจ้าวรวงศ์เธอ กรมหมื่นอนุพงษ์จักรพรรดิ์- หม่อมเจ้าหญิงศุข ไพฑูรย์- หม่อมเจ้าชายไม่ปรากฏพระนาม- หม่อมเจ้าชายเพชรรัตน์ ไพฑูรย์ (พระราชทานเพลิง ณ วัดสระเกศ เมื่อวันที่ 6 พฤษภาคม พ.ศ. 2431)

**อ้างอิง**
 เชิงอรรถ
 บรรณานุกรม
หมวดหมู่:พระราชโอรสในรัชกาลที่ 2
หมวดหมู่:พระเจ้าบรมวงศ์เธอ ชั้น 2
หมวดหมู่:พระองค์เจ้า
หมวดหมู่:กรมหมื่น
พระเจ้าบรมวงศ์เธอ กรมขุนสถิตย์สถาพร

พระเจ้าบรมวงศ์เธอ กรมขุนสถิตย์สถาพร (พ.ศ. 2351 - พ.ศ. 2399) มีพระนามเดิมว่า  พระองค์เจ้ามรกฎ ประสูติเมื่อวันพุธ เดือนยี่ ปีมะโรง สัมฤทธิศก จุลศักราช 1170 ตรงกับปี พ.ศ. 2351 เป็นพระราชโอรสในพระบาทสมเด็จพระพุทธเลิศหล้านภาลัยและเจ้าจอมมารดาทองดี ทรงเป็นต้นราชสกุล "มรกฎ" พ.ศ. 2394 พระบาทสมเด็จพระจอมเกล้าเจ้าอยู่หัว โปรดเกล้าฯ สถาปนาขึ้นเป็น กรมขุนสถิตย์สถาพร และได้ว่ากรมช่างทหารในญวน สิ้นพระชนม์ในปี พ.ศ. 2399 พระชนมายุ 48 ปี

**พระโอรส-พระธิดา**
หม่อมเจ้าหญิงสำฤทธิ มรกฎ (ประสูติ พ.ศ. 2372 สิ้นชีพิตักษัยเมื่อวันที่ 1 พฤษภาคม พ.ศ. 2429 พระราชทานเพลิง ณ วัดดุสิตาราม พ.ศ. 2429)
*หม่อมเจ้าหญิงหรุ่ม มรกฎ
*หม่อมเจ้าชายศุก มรกฎ
*หม่อมเจ้าชายบรรจง มรกฎ
*หม่อมเจ้าหญิงละม่อม มรกฎ (ประสูติก่อน พ.ศ. 2396 สิ้นชีพิตักษัยเมื่อวันที่ 31 สิงหาคม พ.ศ. 2451)
*หม่อมเจ้าหญิงสำออย มรกฎ (ประสูติก่อน พ.ศ. 2396 สิ้นชีพิตักษัยเมื่อวันที่ 2 สิงหาคม พ.ศ. 2451)
*หม่อมเจ้าชายปุย มรกฎ (ประสูติ พ.ศ. 2397 สิ้นชีพิตักษัยเมื่อวันที่ 25 มกราคม พ.ศ. 2428 พระราชทานเพลิง ณ วัดดุสิดาราม เมื่อวันที่ 3 เมษายน พ.ศ. 2428)
*หม่อมเจ้าหญิงกระจ่าง มรกฎ (สิ้นชีพิตักษัย 1 ธันวาคม พ.ศ. 2445)
*หม่อมเจ้าหญิงระทวย มรกฎ (พระราชทานเพลิง ณ วัดสระเกศ พ.ศ. 2403)
*หม่อมเจ้าชายสุขี มรกฎ (ประสูติ พ.ศ. 2405 สิ้นชีพิตักษัยเมื่อวันที่ 1 ธันวาคม พ.ศ. 2460)
*หม่อมเจ้าหญิงละมุล มรกฎ (พระราชทานเพลิง ณ วัดดุสิดาราม เมื่อวันที่ 3 เมษายน พ.ศ. 2428)

**พระเกียรติยศ**

**พระอิสริยยศ**
 พระเจ้าหลานเธอ พระองค์เจ้ามรกฎ (พ.ศ. 2351 - 7 กันยายน พ.ศ. 2352)- พระเจ้าลูกยาเธอ พระองค์เจ้ามรกฎ (7 กันยายน พ.ศ. 2352 - 21 กรกฎาคม พ.ศ. 2367)- พระเจ้าน้องยาเธอ พระองค์เจ้ามรกฎ (21 กรกฎาคม พ.ศ. 2367 - พ.ศ. 2394)- พระเจ้าน้องยาเธอ กรมขุนสถิตย์สถาพร (พ.ศ. 2394 - 1 ตุลาคม พ.ศ. 2411)- พระเจ้าบรมวงศ์เธอ กรมขุนสถิตย์สถาพร (1 ตุลาคม พ.ศ. 2411 - ปัจจุบัน)

**พงศาวลี**

**อ้างอิง**
หมวดหมู่:บุคคลที่เกิดในปี พ.ศ. 2351
หมวดหมู่:บุคคลที่เสียชีวิตในปี พ.ศ. 2399
มรกฎ
มรกฎ
มรกฎ
สถิตย์สถาพร
คนกินถั่ว (คารัคชี)

คนกินถั่ว (Mangiafagioli, The Beaneater) เป็นภาพเขียนสีน้ำมันที่เขียนโดยอันนิบาเล คารัคชีจิตรกรยุคบาโรกชาวอิตาลี ที่ปัจจุบันตั้งแสดงอยู่ที่หอศิลป์โคโลนาที่กรุงโรมในประเทศอิตาลี
ภาพ “คนกินถั่ว” อาจจะเขียนระหว่างปี ค.ศ. 1580 ถึงปี ค.ศ. 1590 (อาจจะประมาณปี ค.ศ. 1583-ค.ศ. 1585) ภาพเขียนนี้เกี่ยวข้องกับภาพ “ร้านขายเนื้อ” (Butcher's Shop) (ปัจจุบันเป็นของหอศิลป์ไครสต์เชิร์ชที่เมืองอ๊อกสฟอร์ด) ที่เป็นหัวเรื่องของภาพที่คล้ายคลึงกัน คารัคชีได้รับอิทธิพลในการเขียนภาพชีวิตประจำวันจาก วินเชนโซ แคมปิ (Vincenzo Campi) และ บาร์โทโลเมโอ พัสซาโรตติ (Bartolomeo Passarotti) แต่คารัคชีเลือกชีวิตในการเขียนภาพที่ยิ่งเป็นสามัญกว่าเช่นในสองภาพที่กล่าว แต่ในขณะเดียวกันคารัคชีก็สามารถวาดภาพที่เป็นแบบที่เป็นทางการเช่นภาพ “อัสสัมชัญของพระแม่มารี” ซึ่งเป็นการใช้การวางภาพแบบคลาสสิกได้โดยไม่มีความขัดแย้งแต่อย่างใด

**ดูเพิ่ม**
 อันนิบาเล คารัคชี
หมวดหมู่:จิตรกรรมในคริสต์ทศวรรษ 1580
หมวดหมู่:จิตรกรรมในคริสต์ทศวรรษ 1590
หมวดหมู่:อันนิบาเล คารัคชี
หมวดหมู่:จิตรกรรมบาโรก
หมวดหมู่:ภาพชีวิตประจำวัน
หมวดหมู่:จิตรกรรมในคริสต์ทศวรรษ 1580

หมวดหมู่:จิตรกรรมแบ่งตามคริสต์ทศวรรษ
หมวดหมู่:ผลงานในคริสต์ทศวรรษ 1580
หมวดหมู่:จิตรกรรมในคริสต์ทศวรรษ 1590

หมวดหมู่:จิตรกรรมแบ่งตามคริสต์ทศวรรษ
หมวดหมู่:ผลงานในคริสต์ทศวรรษ 1590
วอยเอจเจอร์ 2

วอยเอจเจอร์ 2 (Voyager 2) คือยานสำรวจอวกาศแบบไม่มีคนบังคับที่เดินทางระหว่างดาวเคราะห์ ขึ้นสู่อวกาศเมื่อ 20 สิงหาคม ค.ศ. 1977 เป็นยานสำรวจอวกาศในโครงการวอยเอจเจอร์ ซึ่งมียานพี่อีกลำหนึ่งคือยานวอยเอจเจอร์ 1 
ยานวอยเอจเจอร์ 2 ถูกส่งขึ้นไปให้โคจรเป็นเส้นโค้งตามระนาบสุริยวิถี โดยเตรียมการให้สามารถเดินทางเข้าใกล้ดาวยูเรนัสและดาวเนปจูน ด้วยการอาศัยแรงเหวี่ยงจากแรงโน้มถ่วงของดาวเสาร์ซึ่งมันจะต้องเดินทางผ่านในปี ค.ศ. 1981 จากเส้นทางโค้งนี้ทำให้วอยเอจเจอร์ 2 ไม่สามารถมองเห็นดวงจันทร์ไททันในระยะใกล้ได้เหมือนกับยานวอยเอจเจอร์ 1 แต่มันก็ได้เป็นยานเพียงลำเดียวที่ได้เดินทางไปใกล้ดาวยูเรนัสกับดาวเนปจูน ซึ่งเป็นการบรรลุภารกิจของโครงการสำรวจดาวเคราะห์ครั้งใหญ่ (Planetary Grand Tour) เส้นการเดินทางนี้สามารถทำได้เพียงครั้งเดียวในรอบ 176 ปี
จากสถิติ วอยเอจเจอร์ 2 อาจเป็นยานสำรวจอวกาศที่มีประสิทธิผลมากที่สุด ด้วยผลงานคือการไปเยือนดาวเคราะห์ 4 ดวงพร้อมกับดวงจันทร์ของมัน โดยเฉพาะดาวเคราะห์ 2 ใน 4 ดวงนั้นเป็นดาวเคราะห์ที่ยังไม่เคยมีการสำรวจมาก่อน บนยานติดตั้งกล้องถ่ายภาพและเครื่องมือทางวิทยาศาสตร์ขั้นสูง โดยใช้งบประมาณเพียงเสี้ยวเดียวของเงินงบประมาณที่ทุ่มให้กับยานสำรวจอวกาศในชั้นหลัง เช่น ยานกาลิเลโอ ยานกัสซีนี–เฮยเคินส์

**ตำแหน่งปัจจุบัน**
หลังจากสิ้นสุดภารกิจการสำรวจดาวเคราะห์ชั้นนอกของระบบสุริยะ ยานวอยเอจเจอร์ 2 ได้รับมอบหมายให้ปฏิบัติภารกิจระหว่างดาวฤกษ์ เพื่อค้นหาว่าระบบสุริยะมีหน้าตาเป็นอย่างไรเมื่อมองจากภายนอกเฮลิโอสเฟียร์ เดือนตุลาคม ค.ศ. 2007 วอยเอจเจอร์ 2 ได้เดินทางออกไปยังเฮลิโอชีท ซึ่งเป็นด่านสุดท้ายของเฮลิโอสเฟียร์ก่อนจะออกไปสู่ห้วงอวกาศระหว่างดาว ยานวอยเอจเจอร์ทั้ง 2 ลำได้นำแผ่นดิสค์ทองคำบันทึกภาพและเสียงติดไปบนยานด้วย เผื่อในกรณีที่ว่าลำใดลำหนึ่งอาจได้พบกับสิ่งมีชีวิตอื่นที่มีสติปัญญาในจักรวาล แผ่นดิสค์นี้มีภาพของโลก สิ่งมีชีวิตบนโลก ข้อมูลทางวิทยาศาสตร์ และเสียงบันทึกแบบเมดเล่ย์ของ "เสียงแห่งโลก" เช่นเสียงของวาฬ เสียงเด็กทารก เสียงคลื่นกระทบฝั่ง และบทเพลงอีกจำนวนมาก
26 กันยายน ค.ศ. 2008 วอยเอเจอร์ 2 อยู่ในเขตแดนไกลโพ้นของแถบหินกระจาย ที่ระยะห่างจากดวงอาทิตย์ราว 87.03 AU (13,019 ล้านกิโลเมตร) และเคลื่อนที่ห่างออกไปด้วยความเร็วประมาณ 3.28 AU ต่อปี ซึ่งอยู่ไกลกว่าระยะห่างระหว่างดาวพลูโตกับดวงอาทิตย์มากกว่า 2 เท่า ไกลยิ่งกว่าจุดไกลดวงอาทิตย์ที่สุดของเซดนา
ข้อมูล ณ วันที่ 17 มกราคม ค.ศ. 2009 วอยเอจเจอร์ 2 อยู่ที่เดคลิเนชัน -53.84° และไรต์แอสเซนชัน 19.783 ชม. ในบริเวณกลุ่มดาวกล้องโทรทรรศน์เมื่อมองจากโลก ยานวอยเอจเจอร์ 2 ไม่ได้ตั้งเป้าหมายมุ่งไปยังดาวฤกษ์ดวงใดเป็นการเฉพาะ แต่มันจะเดินทางผ่านดาวซิริอุสที่ระยะห่างประมาณ 1.32 พาร์เซกในอีก 296,000 ปี ยานจะยังคงส่งสัญญาณกลับมายังโลกอย่างน้อยจนถึงปี ค.ศ. 2025 ซึ่งจะเป็นเวลากว่า 48 ปีหลังจากขึ้นสู่อวกาศ

**ดูเพิ่ม**
 โครงการวอยเอจเจอร์- วอยเอจเจอร์ 1

**อ้างอิง**
หมวดหมู่:โครงการวอยเอจเจอร์
หมวดหมู่:ภารกิจอวกาศในปี พ.ศ. 2520
หมวดหมู่:ภารกิจสู่ดาวพฤหัสบดี
หมวดหมู่:ภารกิจสู่ดาวเสาร์
หมวดหมู่:ภารกิจสู่ดาวยูเรนัส
หมวดหมู่:ภารกิจสู่ดาวเนปจูน
มอร์แกน ฟรีแมน

มอร์แกน ฟรีแมน (Morgan Freeman; เกิดเมื่อวันที่ 1 มิถุนายน ค.ศ. 1937) เป็นนักแสดง ผู้กำกับภาพยนตร์ นักพากย์ 
ฟรีแมนเริ่มชีวิตการแสดงตั้งแต่ทศวรรษ 1970 แต่มักได้รับบทประกอบที่ไม่สำคัญนัก เขาเริ่มมีชื่อเสียงเป็นที่รู้จักในวงกว้าง ตั้งแต่ปี 1989 โดยรับบทในภาพยนตร์เรื่อง Driving Miss Daisy คู่กับเจสซิกา แทนดีย์ และภาพยนตร์เกี่ยวกับสงครามกลางเมืองในสหรัฐอเมริกา Glory คู่กับแมททิว บรอเดริก และเดนเซล วอชิงตัน และในปี 1994 จากเรื่อง The Shawshank Redemption และ Seven
ในปี 1989 ฟรีแมนได้รับรางวัลลูกโลกทองคำสาขานักแสดงยอดเยี่ยมประเภทภาพยนตร์เพลงหรือคอเมดี้ ในภาพยนตร์เรื่อง Miss Daisy และในปี 2004 เขาได้รับรางวัลออสการ์สาขานักแสดงสมทบยอดเยี่ยมจากบทบาท เอดดี้ ดูพริส ในภาพยนตร์เรื่อง Million Dollar Baby
ด้วยน้ำเสียงทุ้มเป็นเอกลักษณ์ ทำให้ฟรีแมนมีผลงานการพากย์เสียงบรรยายในภาพยนตร์หลายเรื่อง เช่น ภาพยนตร์สารคดีฝรั่งเศส March of the Penguins (ฉบับเสียงภาษาอังกฤษ) และ War of the Worlds ของสตีเวน สปีลเบิร์ก

**ชีวิตช่วงต้น**
ฟรีแมน เกิดในวันที่ 1 มิถุนายน ค.ศ. 1937 ที่เมมฟิส รัฐเทนเนสซี เขาเป็นลูกชายของมามี เอ็ดนา (Mamie Edna; สกุลเดิม Revere; 1912–2000) ครู กับมอร์แกน พอร์เตอร์ฟีลด์ ฟรีแมน (Morgan Porterfield Freeman; 6 กรกฎาคม ค.ศ. 1915 – 27 เมษายน ค.ศ. 1961) ช่วงตัดผมที่เสียชีวิตจากตับแข็งใน ค.ศ. 1961 เขามีพี่สามคน

**ชีวิตส่วนตัว**

**ผลงานด้านการแสดง**
 Brubaker (1980)- Marie (1985)- That Was Then... This Is Now (1985)- Street Smart (1987)- Glory (1989)- Driving Miss Daisy (1989)- Lean on Me (1989)- Johnny Handsome (1989)- Robin Hood: Prince of Thieves (1991)- Unforgiven (1992)- The Shawshank Redemption (1994)- Outbreak (1995)- Seven (1995)- Chain Reaction (1996)- Moll Flanders (1996)- Amistad (1997)- Kiss the Girls (1997)- Deep Impact (1998)- Nurse Betty (2000)- Along Came a Spider (2001)- The Sum of All Fears (2002)- High Crimes (2002)- Bruce Almighty (2003)- Million Dollar Baby (2004)- Unleashed (2005)- An Unfinished Life (2005)- Batman Begins (2005)- Lucky Number Slevin (2006)- 10 Items or Less (2006)- Evan Almighty (2007)- Gone, Baby, Gone (2007)- The Bucket List (2007)- Feast of Love (2007)- Wanted (2008)- The Dark Knight (2008)- Invictus (2009)- RED (2010)- Dolphin Tale (2011)- The Dark Knight Rises (2012)- The Magic of Belle Isle (2012)- Olympus Has Fallen (2013)- Oblivion (2013)- Now You See Me (2013)- Last Vegas (2013)- The Lego Movie (2014)- Transcendence (2014)- Lucy (2014)- Dolphin Tale 2 (2014)- Momentum (2015)- Ted 2 (2015)- London Has Fallen (2016)- Now You See Me 2 (2016)- Going In Style (2017)- Just Getting Started (2017)- The Nutcracker and the Four Realms (2018)- Now You See Me: Now You Don't (2025)

**อ้างอิง**

**แหล่งข้อมูลอื่น**
  Morgan Freeman at Hollywood Walk of Fame- 5717- 4006- new_id=person/morgan-freeman- 20900
หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:บุคคลจากเมมฟิส
พระเจ้าบรมวงศ์เธอ กรมหลวงมหิศวรินทรามเรศร์

พระเจ้าบรมวงศ์เธอ กรมหลวงมหิศวรินทรามเรศร์ (27 กันยายน พ.ศ. 2346 – 10 กรกฎาคม พ.ศ. 2404) เป็นพระราชโอรสในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาเลี้ยง เมื่อวันที่ 27 กันยายน พ.ศ. 2346 มีพระนามเดิมว่า พระองค์เจ้าชายโต เป็นต้นราชสกุล มหากุล
ในปี พ.ศ. 2367 พระบาทสมเด็จพระนั่งเกล้าเจ้าอยู่หัว โปรดเกล้าฯ สถาปนาขึ้นเป็น กรมหมื่นอินทรอมเรศ ต่อมาเมื่อวันที่ 28 สิงหาคม พ.ศ. 2394 พระบาทสมเด็จพระจอมเกล้าเจ้าอยู่หัว โปรดเกล้าฯ ให้เลื่อนกรมขึ้นเป็น กรมหลวงมหิศวรินทรามเรศร์
พระเจ้าบรมวงศ์เธอ กรมหลวงมหิศวรินทรามเรศร์ สิ้นพระชนม์เมื่อวันที่ 10 กรกฎาคม พ.ศ. 2404 สิริพระชันษา 59 ปี พระราชทานเพลิงพระศพ ณ พระเมรุผ้าขาว วัดอรุณราชวรารามราชวรมหาวิหาร

**พระโอรส-พระธิดา**
 หม่อมเจ้าอิศรญาณ มหากุล (ผู้นิพนธ์อิศรญาณภาษิต)- หม่อมเจ้าปาน- หม่อมเจ้าวิลัย (พ.ศ. 2369 – 1 สิงหาคม พ.ศ. 2439)- หม่อมเจ้ารัฐยา (พ.ศ. 2376 – 19 มีนาคม พ.ศ. 2420)- หม่อมเจ้าประจง (พ.ศ. 2379 – 4 มีนาคม พ.ศ. 2417)- หม่อมเจ้าปรานี (สิ้นชีพิตักษัย 23 กันยายน พ.ศ. 2445)- หม่อมเจ้ารศ (สิ้นชีพิตักษัย 2 กันยายน พ.ศ. 2439)- หม่อมเจ้าจำรัส (ประสูติแต่หม่อมแจ่ม; พระราชทานเพลิง ณ วัดสระเกศ เมื่อวันที่ 28 เมษายน พ.ศ. 2453)- หม่อมเจ้าใยยอง (พ.ศ. 2397 – 8 ธันวาคม พ.ศ. 2418)- หม่อมเจ้าพระธรรมุณหิศธาดา (สีขเรศ วุฑฺฒิสฺสโร) (สิ้นชีพิตักษัย 12 ธันวาคม พ.ศ. 2450)- หม่อมเจ้าทัศนา (พ.ศ. 2399 – 22 กรกฎาคม พ.ศ. 2436)- หม่อมเจ้านภา มีโอรส คือ
** หม่อมราชวงศ์จันทร์ มหากุล- หม่อมเจ้าแดง (19 ตุลาคม พ.ศ. 2401 – ?)- หม่อมเจ้านิล มหากุล- หม่อมเจ้าใหญ่ มหากุล

**พระอิสริยยศ**
 หม่อมเจ้าโต- พระเจ้าหลานเธอ พระองค์เจ้าโต- พระเจ้าลูกยาเธอ พระองค์เจ้าโต- พระเจ้าน้องยาเธอ พระองค์เจ้าโต- พระเจ้าน้องยาเธอ กรมหมื่นอินทรอมเรศ- พระเจ้าพี่ยาเธอ กรมหมื่นอินทรอมเรศ- พระเจ้าพี่ยาเธอ กรมหลวงมหิศวรินทรามเรศร์- พระเจ้าบรมวงศ์เธอ กรมหลวงมหิศวรินทรามเรศร์

**อ้างอิง**
หมวดหมู่:พระราชโอรสในรัชกาลที่ 2
หมวดหมู่:พระเจ้าบรมวงศ์เธอ ชั้น 2
หมวดหมู่:พระองค์เจ้าชาย
หมวดหมู่:กรมหลวง
หมวดหมู่:ราชสกุลมหากุล
รางวัลสมาคมนักแสดงภาพยนตร์และโทรทัศน์

ดิแอ็กเทอร์ รูปปั้นรางวัล
รางวัลของสมาคมนักแสดงภาพยนตร์และโทรทัศน์ (Screen Actors Guild Awards) หรือ แซกอวอร์ดส (SAG Awards) เป็นรางวัลภาพยนตร์ประจำปีที่จัดโดย สมาคมนักแสดงอาชีพแห่งอเมริกา  เพื่อมอบรางวัลให้กับนักแสดงผู้มีผลงานโดดเด่น
แซกอวอร์ดส เป็นงานแจกรางวัลใหญ่ของฮอลลีวูดมาตั้งแต่ปี 1995 โดยผู้ได้รับการเสนอชื่อเข้าชิงมาจากการสุ่มสมาชิกจำนวน 4200 คนของสมาคมเป็นผู้ให้คะแนน จากสมาชิกทั้งหมด 120,000 คน (ข้อมูลปี 2007) รางวัล งานแจกรางวัลออกอากาศหลายปีทางช่องทีเอ็นที แต่ปัจจุบันออกอากาศทางช่อง ทีบีเอส
พิธีการมอบรางวัล ถ่ายทอดสดเมื่อ 25 กุมภาพันธ์ ค.ศ. 1995 จากสเตจ 12 สตูดิโอของยูนิเวอร์ซัล ส่วนครั้งที่สองถ่ายทอดสดจาก ซานตาโมนิกาซิวิกออดิทอเรียม ส่วนครั้งหลัง ๆ จัดที่ไชร์นเอกซ์โปซิชันเซนเตอร์ รูปปั้นรางวัลจะเรียกว่า "ดิแอ็กเทอร์" (The Actor) ส่วนนักแสดงที่ได้รางวัลครั้งแรกคือ บ็อบ โฮป

**อ้างอิง**
หมวดหมู่:รางวัลภาพยนตร์
หมวดหมู่:รางวัลโทรทัศน์
จานดาวเคราะห์ก่อนเกิด

ไฟล์:M42proplyds.jpg|thumb|200px|จานดาวเคราะห์ก่อนเกิด ในเนบิวลานายพราน
จานดาวเคราะห์ก่อนเกิด (Protoplanetary disk) คือแผ่นจานสสารระหว่างดาวอัดแน่นไปด้วยแก๊สที่หมุนวนไปรอบๆ ดาวฤกษ์ที่กำลังก่อตัวขึ้นใหม่ ซึ่งเรียกว่า ดาวฤกษ์ชนิด T Tauri หรือดาวเฮอร์บิก (Herbig) จานดาวเคราะห์ก่อนเกิดอาจเป็นจานพอกพูนมวลชนิดหนึ่ง เพราะสสารแก๊สอาจจะตกจากขอบจานด้านในเข้าไปบนพื้นผิวของดาวฤกษ์ได้ แต่กระบวนการทั้งสองนี้แตกต่างกันและไม่ควรนำมาใช้สับสนปนเปกัน
จานดาวเคราะห์ก่อนเกิดที่อยู่รอบดาวฤกษ์ T Tauri แตกต่างจากแผ่นจานที่อยู่รอบวัตถุโบราณชนิดอื่นในระบบดาวคู่ เนื่องจากความแตกต่างด้านขนาดและอุณหภูมิ จานดาวเคราะห์ก่อนเกิดมีรัศมีราว 1000 หน่วยดาราศาสตร์ และค่อนข้างเย็น มีเพียงเฉพาะส่วนในของแผ่นจานเท่านั้นจะมีอุณหภูมิสูงถึง 1000 เคลวิน
โดยทั่วไป ดาวฤกษ์ก่อนเกิดจะก่อตัวในเมฆโมเลกุลซึ่งมีโมเลกุลไฮโดรเจนดั้งเดิมอยู่เป็นจำนวนมาก เมื่อบางส่วนของเมฆโมเลกุลดำเนินไปถึงจุดวิกฤตของขนาด มวล หรือความหนาแน่น มันจะแตกสลายลงด้วยแรงโน้มถ่วงภายในของมันเอง เมฆที่แตกสลายลงนี้เรียกว่า เนบิวลาสุริยะ ซึ่งเป็นกลุ่มเมฆที่มีความหนาแน่นมากยิ่งขึ้น แก๊สที่เคยเคลื่อนที่แบบสะเปะสะปะจะเริ่มเคลื่อนไปตามทิศทางของโมเมนตัมเชิงมุมของเนบิวลานั้น การพยายามรักษาโมเมนตัมเชิงมุมไว้ทำให้มีการหมุนวนเพิ่มมากขึ้น และเนบิวลามีขนาดเล็กลง แต่อัดแน่นมากขึ้น กลายเป็นกลุ่มเมฆที่แบนลงคล้ายกับแผ่นพิซซา แล้วจึงกลายเป็นแผ่นจาน การแตกสลายครั้งแรกกินเวลาราว 100,000 ปี หลังจากนั้นอุณหภูมิพื้นผิวของดาวฤกษ์จึงเพิ่มขึ้นจนถึงระดับของดาวฤกษ์ในแถบลำดับหลัก เรียกดาวฤกษ์ในระดับนี้ว่า ดาวฤกษ์ T Tauri แก๊สจะพอกพูนไปบนดาวฤกษ์มากขึ้นเรื่อยๆ ไปตลอด 10 ล้านปีถัดไป ก่อนที่แผ่นจานจะสลายตัวหายไปหมด ซึ่งอาจเป็นผลจากแรงดันของลมสุริยะขับไล่มันไป แผ่นจานดาวเคราะห์ก่อนเกิดที่เก่าแก่ที่สุดเท่าที่ค้นพบมีอายุ 25 ล้านปี

**ดูเพิ่ม**
 สมมุติฐานเนบิวลา- กำเนิดและวิวัฒนาการของระบบสุริยะ

**อ้างอิง**
หมวดหมู่:ระบบดาวเคราะห์
หมวดหมู่:ดาวเคราะห์นอกระบบ
หมวดหมู่:เนบิวลา
หมวดหมู่:จานรอบดาวฤกษ์